KS Daily View 24 ม.ค. 2023
24 มกราคม 2566

KS Daily View 24.01.2023 > ติดตามประชุม กนง. พรุ่งนี้ รอดูการส่งสัญญาณดอกเบี้ยฯ SET คาดแกว่ง 1,680-1,691 จุด หุ้นแนะนำวันนี้ BE8, TEGH
สรุปตลาดหุ้นเมื่อวาน
ในประเทศ  SET Index ปิด 1684.04 จุด (+0.4%) ต่างชาติพลิกกลับมาซื้อสุทธิอีกครั้ง หากรวมตั้งแต่ต้นปีอยู่ที่ 1.98 หมื่นล้านบาท โดยหุ้นที่ขึ้นหนุนดัชนีหลักๆคือ KTB +3.5%, DELTA +3.49%, CPALL +1.8%. ส่วนหุ้นที่ปรับลง CBG-2.9%, SCB -1.4%, INTUCH -1.3%,ฯลฯ
ต่างประเทศ : ตลาดหุ้นสหรัฐปรับเพิ่มขึ้นได้ต่อ  ดัชนี Dow Jones 0.76%, S&P500 1.19%, Nasdaq 2.01% โดย Sector ในดัชนี S&P500 ของสหรัฐปรับเพิ่มขึ้นเกือบทุกกลุ่ม โดย Sector ที่ปรับขึ้นหลักๆ คือกลุ่ม IT 2.28%, กลุ่ม Communication Services 1.78%, Consumer Discretionary 1.57% ฯลฯ
ประเด็นสำคัญที่ต้องติดตามและมีผลต่อการลงทุนในช่วงนี้  
1.) การประชุม ธปท. วันพรุ่งนี้ตลาดประเมินว่าจะขึ้นดอกเบี้ยนโยบาย 0.25% เป็น 1.50% มีโอกาสที่ ธปท. อาจมีการส่งสัญญาณชะลอการขึ้นดอกเบี้ย (ปัจจุบันอยู่ที่ 1.25%) เพื่อลดการเก็งกำไรทิศทางค่าเงินบาทที่แข็งค่าเร็วมากกว่า 13% จากปลายเดือน พ.ย.2022 ที่ราวๆ 38 บาทต่อ USD และแข็งค่าเร็วกว่าค่าเงินอื่นๆในภูมิภาค มองกลุ่มที่จะได้ sentiment บวกจากเรื่องนี้คือกลุ่ม Finance และโรงไฟฟ้า ส่วนกลุ่มที่ได้  sentiment ลบคือ กลุ่มธนาคารพาณิชย์ จากเรื่องดอกเบี้ย      
2.) ติตตามจำนวนนักท่องเที่ยวชาวจีนที่จะเดินทางเข้ามาเที่ยวไทยในปีนี้(สัปดาห์นี้ตลาดหุ้นจีนปิดยาว เชื่อว่าชาวจีนบางส่วนเดินทางมาเที่ยวไทย) ซึ่งหลายฝ่ายกำลังลุ้นว่าอาจมากกว่าคาดการณ์เดิมที่ประมาณ 5 ล้านคน หลังจีนจะอนุญาตให้บริษัททัวร์และบริษัทท่องเที่ยวในระบบออนไลน์สามารถจัดส่งนักท่องเที่ยวจีนเดินทางออกนอกประเทศได้ตั้งแต่วันที่ 6 ก.พ. ใน 20 ประเทศ ได้แก่ ไทย อินโดนีเซีย มัลดีฟ เป็นต้น เราประเมินกลุ่มที่ได้ประโยชน์โดยตรงจากนักท่องเที่ยวจีนที่มาเป็นกรุ๊ปทัวร์ เช่น AAV, AOT เป็นต้น ร้านของฝากคนจีน เช่น SNNP,TKN, DDD, MEGA เป็นต้น ร้านค้าปลีก เช่น CPALL, BJC, MAKRO เป็นต้น 
3.) ติดตามเรื่องสงครามราคาของค่ายรถ EV ต่างๆ โดยในจีนซึ่งเป็นผู้นำตลาดรถ EV ของโลก มีรายงานข่าวจากเซาท์ไชน่ามอร์นิ่งโพสต์ว่าหลังเทสล่าลดราคา ลง 6-13.5% เป็น 259,900 หยวนสำหรับโมเดล Y และ 229,900 หยวนสำหรับโมเดล 3 ทำให้ยอดขายอีวีรุ่น "โมเดล 3" และ "โมเดลวาย" ของเทสลาในจีน ช่วงระหว่างวันที่ 9-15 ม.ค. ที่ผ่านมาสูงถึง 12,654 คัน เพิ่มขึ้นถึง 76% เมื่อเทียบกับสัปดาห์ก่อนหน้า การตัดสินใจปรับลดราคาของเทสลาเป็นผลจากยอดขายในจีนช่วงปลายปี 2022 ไม่สดใส โดยในเดือน ธ.ค. เทสลา มียอดขายในจีนเพียง 56,000 คัน ลดลงถึง 44% จากเดือนก่อนหน้า ขณะที่ผู้ผลิตอีวีจีนหลายรายขยับตัว ด้วยการหั่นราคารถอีวี รุ่นพรีเมี่ยมเพื่อรักษาส่วนแบ่งตลาด "เสี่ยวเผิง" (Xpeng) ประกาศลดราคาอีวีสูงสุดถึง 13% โดย XPeng P7 ซึ่งเป็นรุ่นขายดี ปรับราคาเหลือ 209,900 หยวน ลดลงจากเดิม 30,000 หยวน ส่วนรถเอสยูวีรุ่น Xpeng G3i ก็เริ่มต้นที่ 148,900 หยวน ลดล20,000 หยวน รวมถึง "ไอโต"(Aito) แบรนด์อีวีพรีเมี่ยม ที่ได้รับการสนับสนุนจากหัวเว่ยเทคโนโลยีส์ ประกาศลราคา 10% โดยเฉพาะรุ่น M5 SUV ลงมาอยู่ที่ 259,800 หยวน ซึ่งเป็นรุ่นที่แข่งขันโดยตรงกับโมเดลวายของเทสลา  เราประเมินเรื่องนี้ได้หลายๆมุม คือ 1) ผู้เล่นที่อยู่ในตลาดรถ EV โดยตรง(EA) อาจเผชิญการแข่งขันที่รุนแรงขึ้นในอนาคตจากสงครามราคา และผู้บริโภคอาจตัดสินใจชะลอการซื้อเพื่อรอดูราคาลดลง รอดูพัฒนาการของรถรุ่นใหม่ๆรวมถึงแบตเตอรี่ที่จะจุไฟได้นานขึ้น  2) ความต้องการรถสันดาปซึ่งจะมีผลโดยตรงต่อกลุ่มชิ้นส่วนฯในไทย (SAT, AH);  3)กลุ่มเช่าซื้อ ติดตามราคารถมือสองแต่เราคิดว่าปรับตัวได้ เพราะถ้าคนเปลี่ยนรถ แบงค์ได้สินเชื่อใหม่กับขายประกันได้ด้วย อีกทั้งความต้องการรถมือสองอาจยังสูง เพราะคนรอดูยังไม่รีบตัดสินใจซื้อรถ EV 4) กลุ่มMedia โดยเฉพาะสื่อนอกบ้านและในโรงภาพยนต์ ที่จะมีรายได้จากการโฆษณาของบริษัทรถยนต์เพิ่มขึ้น   4)กลุ่มชิ้นส่วน (DELTA, HANA)ใช้ทำแบตฯรถ EV ได้ประโยชน์จากความต้องการเพิ่ม และ 5)กลุ่มที่ขายสายไฟ(STARK) เพราะคนใช้รถ EV เพิ่มความต้องการ charger เพิ่ม 
4) ติดตามการรายงานงบ 4Q22 ของ บจ.ในไทย โดยกลุ่ม Real Sector จะเริ่มประกาศ คาดพรุ่งนี้ SCGP คาดกำไร 4Q22 อยู่ที่ 1.43 พันล้านบาท -22%QoQ, -32%YoY, PTTEP คาดประกาศกำไร 4Q22 วันที่ 27 ม.ค. คาดที่ 1.09 หมื่นล้านบาท -54.6%QoQ, 3.1%YoY,DTAC คาดประกาศกำไร 4Q22 วันที่ 31 ม.ค. อยู่ที่ 450 ล้านบาท -7.8%QoQ, 163%YoY
ธีมการลงทุนแนะนำช่วงนี้
1.) กลุ่มการเงินกลุ่ม AMC คือ JMT, CHAYO  กลุ่มจำนำทะเบียน SAWAD  ได้ประโยชน์จากทิศทางดอกเบี้ยผ่านจุด Peak
2.) กลุ่ม โรงไฟฟ้า BGRIM กลุ่มวัสดุก่อสร้าง TOA  3) กลุ่ม Mid-small cap ที่มีปัจจัยหนุนเฉพาะตัว ได้แก่ BE8, KLINIQ, WARRIX, STARK
ประเมินตลาดหุ้นไทยวันนี้แกว่งในกรอบ 1,680-1,691 จุด หุ้นแนะนำ BE8, TEGH
Top pick
BE8(ราคาพื้นฐาน 69.1 บาท)
1.) เราประเมินหุ้น Tech Consult คาดได้ Sentiment บวกตามหุ้น Tech สหรัฐเมื่อคืนและกระแส  Virtual Bank
2.) เรายังคงมุมมองเชิงบวกต่อแนวโน้มการเติบโตของ BE8 จากยอด backlog ที่แข็งแกร่งในปี 2022 และทิศทางกำไรที่ดีต่อเนื่องในงวด 4Q22 และปี 2023
TEGH(ราคาพื้นฐาน 6.2 บาท) เราแนะนำ ซื้อ” TEGH เนื่องจากหุ้นซื้อขายอิงตาม PER ปี 2566 ที่เพียง 6.1 เท่า หากอิงตามการอัตราเติบโตเฉลี่ย (CAGR) ของกำไรในช่วงปี 2022-2024 ที่ 20% เราเชื่อว่าราคาหุ้นมีการซื้อขายที่ราคาถูกเกินไป ราคาเป้าหมายปัจจุบันของเราอิงตามเป้า PER 12 เดือนล่วงหน้าที่ 6 เท่า หรือเท่ากับ -1.0SD ต่ำกว่าค่าเฉลี่ยย้อนหลัง 5 ปีของ SETAGRI  โดย ณ ระดับปัจจุบัน TEGH คาดเงินปันผลปี 2023 สูงที่ 5%
รายงานตัวเลขเศรษฐกิจ
วันอังคาร ติดตามตัวเลข Jibun Bank Manufacturing PMI ของญี่ปุ่นเดือน ม.ค. คาด 50.6 จุด (-1% MoM) ตัวเลขส่งออก และนำเข้าของไทยเดือน ธ.ค. คาด -10.7% YoY และ -8% YoY ตามลำดับ คาดไทยขาดดุลการค้า -1.1 พันล้านเหรียญสหรัฐฯ ดีขึ้นจากเดือนก่อนที่ -1.34 พันล้านเหรียญสหรัฐฯ ตัวเลข GfK Consumer Confidence ของเยอรมันเดือน ก.พ. คาด -33 จุด (ดีขึ้นจาก -37.8 จุด) ตัวเลข S&P Global Manufacturing PMI Flash ของเยอรมันเดือน ม.ค. คาด 47.8 จุด (+1.5% MoM) ตัวเลข S&P Global Services PMI Flash ของเยอรมัน เดือน ม.ค. คาด 49.6 จุด (+0.8% MoM) ตัวเลข S&P Global Manufacturing PMI Flash ของยูโรโซนเดือน ม.ค. คาด 48.5 จุด (+1.5% MoM) ตัวเลข S&P Global Services PMI Flash ของยูโรโซน เดือน ม.ค. คาด 50.2 จุด (+0.8% MoM) ถ้อยแถลงของ ECB President Lagarde ตัวเลข S&P Global Manufacturing PMI Flash ของสหรัฐฯ เดือน ม.ค. คาด 45 จุด (Flat MoM) ตัวเลข S&P Global Services PMI Flash ของสหรัฐฯ เดือน ม.ค. คาด 46.2 จุด (Flat DoD)
วันพุธ ติดตามตัวเลขยอดขายรถยนต์ของไทยเดือน ธ.ค. การประชุม กนง. คาดปรับขึ้นดอกเบี้ยนโยบาย 25bps. เป็น 1.50% ตัวเลข GDP ปี 2023-24E ของ กนง. ตัวเลข Ifo Business Climate ของเยอรมันเดือน ม.ค. คาด 90.2 จุด (+1.8% MoM) และปริมาณสต๊อกน้ำมันดิบรายสัปดาห์ของสหรัฐฯ
วันพฤหัสฯ ติดตาม ตัวเลข Durable Goods Orders ของสหรัฐฯ เดือน ธ.ค. คาด +2.6% MoM ตัวเลข GDP 4Q22 ของสหรัฐฯ คาด +2.6% QoQ ตัวเลข Initial Jobless Claim ของสหรัฐฯ รายสัปดาห์คาด +205K (เพิ่มขึ้นจากสัปดาห์ก่อนที่ 190K) และตัวเลข New Home Sales ของสหรัฐฯ เดือน ม.ค. คาด 0.614mn (-2% MoM)
วันศุกร์ ติดตาม ตัวเลข PCE Price index เดือน ธ.ค. ของสหรัฐฯ คาด +0.1% MoM และ +5.1% YoY ตัวเลข Core PCE Price index เดือน ธ.ค. ของสหรัฐฯ คาด +0.3% MoM และ +4.4% YoY ตัวเลข US Personal Income เดือน ธ.ค. ของสหรัฐฯ คาด +0.2% MoM และตัวเลข US Personal Spending เดือน ธ.ค. ของสหรัฐฯ คาด -0.1% MoM ตัวเลข Pending Home Sales ของสหรัฐฯ เดือน ธ.ค. คาด -1% MoM และตัวเลข U Michigan Consumer Sentiment คาด 64.6 จุด (+8.2% MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY